ཀྲུང་གོ་བོད་ཀྱི་དྲ་བའི་འཕྲིན།ཉེ་སྔོན།ཡུན་ནན་ཞིང་ཆེན་བདེ་ཆེན་ཁུལ་གྱིས་ཞི་ཅིན་ཕིང་གི་སྐྱེ་ཁམས་དཔལ་ཡོན་གྱི་དགོངས་པ་དོན་འཁྱོལ་མཐར་ཕྱིན་བྱས་ནས།རྒྱལ་ཡོངས་ཆེས་མཛེས་པའི་བོད་ཁུལ་འཛུགས་སྐྲུན་ལ་སྐུལ་འདེད་གཏོང་བའི་སྒྲོག་འགྲེལ་བྱེད་སྒོ་དེ་ཁུལ་སྤྱི་ཁྱབ་བཟོ་ཚོགས་ཀྱི་སྙན་ཞུ་ཁང་ནས་འགོ་ཚུགས།བྱ་འགུལ་ཐོག་ནན་གྱིས་བསྟན་དོན།ཁུལ་ཡོངས་གོང་འོག་གིས་སྔར་ལས་ལྷག་པའི་སྒོ་ནས་ཞི་ཅིན་ཕིང་གི་སྐྱེ་ཁམས་དཔལ་ཡོན་གྱི་དགོངས་པ་དོན་འཁྱོལ་མཐར་ཕྱིན་བྱེད་དགོས་པ་དང་།ཁུལ་ཨུ་དང་ཁུལ་སྲིད་གཞུང་གི་སྤྱིའི་བཀོད་སྒྲིག་ལྟར།སྐྱེ་ཁམས་ཁོར་ཡུག་སྲུང་སྐྱོང་གི་འདུ་ཤེས་མཐོར་འདེགས་གཏོང་བ།སྐྱེ་ཁམས་ཁོར་ཡུག་སྲུང་སྐྱོང་གི་འགན་འཁྲི་ལག་བསྟར་བྱེད་དགོས་པ་དང་།ཏང་ཨུ་དང་སྲིད་གཞུང་གིས་ཁྲིམས་ལྟར་ཁོར་ཡུག་ལས་དོན་དོ་དམ་དང་སྤྱི་ཚོགས་ཞབས་ཞུའི་ཆུ་ཚད་མཐོར་འདེགས་གཏོང་བ།ཁེ་ལས་དང་སྤྱི་དམངས་ཀྱི་ཁོར་ཡུག་ཁྲིམས་འཛིན་འདུ་ཤེས་ཟབ་ཏུ་གཏོང་བ།རི་ལྗང་ཆུ་དྭངས་ནི་གསེར་རི་དངུལ་རི་ལས་ལྷག་ཞེས་པའི་འདུ་ཤེས་བརྟན་པོ་བཙུགས་ནས།ཀྲུང་དབྱང་དང་།ཞིང་ཆེན།ཁུལ་གྱི་སྐྱེ་ཁམས་ཁོར་ཡུག་སྲུང་སྐྱོང་གི་ཐབས་ཇུས་བཀོད་སྒྲིག་ཁག་དོན་འཁྱོལ་མཐར་ཕྱིན་བྱས་ནས།རྒྱལ་ཡོངས་ཀྱི་ཆེས་མཛེས་པའི་བོད་ཁུལ་འཛུགས་སྐྲུན་ལ་སྐྱེ་ཁམས་ཁོར་ཡུག་གི་རམ་འདེགས་མཁོ་འདོན་བྱེད་རྒྱུ།